Хотира ва қадрлаш куни байрам тадбирлари Зарафшон шаҳрида ҳам кенг халқ оммаси иштирокида муносиб нишонланди.\nМаълумотларга кўра, шаҳарда 4 нафар Иккинчи жаҳон уруши қатнашчилари давлатимиз ва халқимизнинг доимий эътибор ва ғамхўрлигидан баҳраманд бўлиб ҳаёт кечирмоқда. Президент фармонига кўра, уларга беш миллион сўмдан пул мукофоти ва давлатимиз раҳбарининг қимматбаҳо совғалари топширилди. Шунингдек, шаҳар ҳокимлиги, давлат ва жамоат ташкилотлари томонидан уруш ва меҳнат фахрийларига алоҳида ҳурмат-эҳтиром кўрсатилмоқда.\n9 май куни эрта тонгдан Зарафшон шаҳридаги Мотамсаро она ҳайкали жойлашган маскан ҳар қачонгидан гавжум бўлди. Бу ерга Зарафшон шаҳар ҳокимлиги, ҳудуддаги ҳарбий қисмлар, ҳуқуқ-тартибот идоралари, давлат ва жамоат ташкилотлари раҳбарлари, Иккинчи жаҳон уруши қатнашчилари ва меҳнат фахрийлари, ёшлар, кенг жамоатчилик вакиллари жам бўлди.\nШаҳар ҳокими М.Базаров бошчилигида Мотамсаро она ҳайкали пойига гул қўйилиб, бугунги тинч ва осуда кунлар учун жон фидо қилган юртдошларимиз ёд этилди.\n- Шу кунларга етказганига минг карра шукроналар айтамиз, – дейди “Ёшлик” маҳалласида яшовчи Екатерина Букина. – Бошимиздан кечирган уруш йиллари тарихда қолгани рост бўлсин. Бу йилги байрам арафасида давлатимизнинг жуда катта эътибори, ғамхўрлигидан баҳраманд бўлдик. Бунинг учун Президентимиздан миннатдормиз.\nУшбу майдонда ҳудуддаги ҳарбий қисмлар, ҳуқуқ-тартибот идоралари томонидан ҳарбий техникалар ва қурол-аслаҳалар кўргазмаси ўтказилди. Шунингдек, ва шаҳримиз спортчиларининг кўргазмали чиқишлари ҳам тўпланганларда катта таъсурот қолдирди. Фахрийлар ҳарбий ва спортчиларнинг жисмоний имкониятлари кўргазмаларини томоша қилдилар.\nШундан сўнг тадбирлар “Нуронийлар маскани”га кўчди.\nБу ерда “Нуроний” жамғармасига қарашли янгидан ишга туширилган “Нуронийлар маскани”нинг очилиш маросими ўтказилди.\n- Президентимизнинг “Нуроний” жамғармаси фаолиятини такомиллаштириш ҳақидаги фармони билан мазкур “Нуронийлар маскани” бунёд этилди, – дейди “Нуроний” жамғармаси Зарафшон шаҳар бўлими раиси Ф.Сирожев. – Жумладан, “Жемчужная” дам олиш маркази ҳудудида шаҳримиз нуронийлари учун ана шундай маскан яратилди. Масканнинг нуронийларни соғломлаштиришга хизмат қилувчи спорт жиҳозлари, уларнинг маданий ҳордиқ чиқаришлари учун кутубхоналар ва номоз ўқишлари учун шароитларнинг яратилганидан бошимиз кўкка етди. Бу юртимизда ёши улуғ инсонлар давлатимизнинг доимий эътибор ва ғамхўрлигида эканлигининг яна бир ифодасидир.


Қирғиз билан Тожик ҳали бери бир бирини ёқасини қўйиб юбормайди!.. – euroasia.me\nҚирғиз билан Тожик ҳали бери бир бирини ёқасини қўйиб юбормайди!..\nPosted on 04.06.2021, 10:50 by Euro Asia\nҚирғизистон Тожикистонни давлат чегарасида илгари эришилган келишувларни бузишда айблади. Бу ҳақда 4-июн, жума куни Қирғизистон ҳукумати матбуот хизмати хабар берди.\nХабарда айтилишича, тожик томони томонидан илгари эришилган келишувларнинг бузилиши натижасида мамлакатлар чегарасида вазият ёмонлашди, ва ҳозир ўта кескин ҳолга келди.\nМатбуот хизматининг хабар беришича, Тожикистон ҳарбий хизматчилари, 4 июнга ўтар кечаси делимитация ва демаркация жараёни тугагунига қадар қирғиз-тожик чегарасининг таърифланмаган участкаларида бирон бир иш олиб боришни тақиқлаш тўғрисидаги келишувга зид равишда « Қирғизистон томонга 1000 метргача кириб келишди. Қирғизистон Республикаси Ўш вилояти Чон-Олай туманининг Унзҳу-Булоқ давлат чегарасининг таърифланмаган қисмида тўсиқ ўрнатилган. ”\nТаъкидланишича, Қирғизистон Миллий хавфсизлик давлат қўмитаси раҳбари, Қирғизистоннинг Тожикистон билан чегарасини делимитация ва демаркация қилиш бўйича делегациясининг раҳбари бўлган Қамчибек Ташиев “мавжуд вазиятни ҳал қилиш учун” воқеа жойига жўнаб кетган.\nАввалроқ Қирғизистон Миллий хавфсизлик давлат қўмитаси чегара хизмати икки мамлакат чегарасида вазият ёмонлашгани ҳақида хабар берган эди. Хабарда қайд этилишича, Қирғизистон чегара хизмати можаронинг авж олишига йўл қўймаслик учун барча чораларни кўрмоқда.\nPosted in Тожикистон, Қирғизистон\nОзорбойжонни қизи, актрисаси Самира келиб келиб норвегиялик номусулмон йигитни танлади!..\nИсроил босқинчилари яна шайтонликни бошлашди!..


11:15, 03.04.2021 // 38971\nНавоийда 130 тонна захирали янги олтин кони топилди\nЎзбекистонда 2020 йилда 130 тонна захирали олтин кони топилган. Бу ҳақда Миллий матбуот марказида «Кон ва истиқболли майдонларни очиқ аукционда инвесторларга сотиш ва белгиланган устувор вазифалар» мавзусида ўтказилган матбуот анжуманида Давлат геология қўмитаси бошқарма бошлиғи Асрор Рустамов 2020 йилда маълум қилди.\nМаълум қилинишича, 2020 йилда Навоий вилоятида Қизилқумдаги «Чуқурқудуқ» конида 130 тонна захирали олтин кони топилган. Асрор Рустамовнинг сўзларига кўра, прогнозлар кондаги захира ҳажми яна 70-80 тоннага ортиши мумкинлигини кўрсатмоқда. Ушбу кон давлат балансига олинган.\nБундан ташқари, Сурхондарёда қазиб олинаётган қўрғошин-рух конининг ёнида яна бир катта кон давлат захиралари комиссиясидан ўтказилган бўлиб, бу «Чинорсой» полиметалл кони дейилади. У ерда қўрғошин-рухдан ташқари, олтин-кумуш захиралари бор комплекс металларга эга кон деб тасдиқланган.\nАввалроқ Навоий вилоятидаги «Мурунтов» 2020 йилда дунёда энг кўп олтин қазиб олинган конга айлангани тўғрисида хабар берилганди.\nМавзуга доир: Ўзбекистон захиралари 1,1 млрд долларга қисқарди. Олтин улуши ошган, валюта эса камайган\nЭслатиб ўтамиз, 2020 йил сентябрь ойи бошларида Ўзбекистон олтин-валюта захиралари май ойидан буён биринчи бор қисқарди. Мамлакатнинг расмий захира активлари 1 сентябрь ҳолатига кўра, 34,6 миллиард долларни, халқаро захиралар — 33,8 миллиард долларни ташкил этди. Капитал бозорини ривожлантириш агентлиги директори Отабек Назиров олтин-валюта захирасини сотиб, маблағларни мамлакат иқтисодиётини қутқаришга ва ишсизлар сони ортишининг олдини олишга йўналтириш мумкинлигини айтганди.\n12:40, 30.06.2022 // 102275\n13:32 Кеча // 70608\n18:43, 30.06.2022 // 53447\n21:15 Кеча // 49498\n21:29 Кеча // 42722


Энди Тошкентда трамвай юрмайди » Скачать музыку бесплатно новинки музыки 2016-2017\nЭнди Тошкентда трамвай юрмайди\nКомментариев: 0 Просмотров: 257 Дата: 28-03-2016, 21:45 Бугун – 28 март куни Тошкент шаҳри ҳудудидаги йўллар таъминоти мавзусига оид матбуот анжуманида шаҳар ҳокими Усмонов Раҳмонбек Жаҳонгирович яқин кунларда Тошкент шаҳрида трамвайлар ҳаракати бутунлай тўхтатилишини тасдиқлади. Шаҳар ҳокимининг сўзларига кўра, Тошкент шаҳри ҳудудидаги йўлларнинг ривожланиши, мавжуд стандартлардан Европа йўл стандартларига ўтиш бўйича 2030 йилгача мўлжалланган махсус концепция асосида босқичма-босқич амалга оширилади. Шунингдек, шаҳар ҳокими хусусий автомобиллар сонининг кўпайиши, қолаверса, бугунга келиб самарасиз бўлиб қолган трамвай тармоқлари сабабли юзага келган муаммолар, уларнинг ҳал этилиш режаси билан шаҳар харитаси асосида батафсил тушунтирди. Яқин кунларда Тошкент шаҳрида трамвай ҳаракати бутунлай тўхтатилиб, уларнинг ўрнига айни шу йўналишда ҳаракатланувчи автобуслар фаолият бошлайди. Масалан, 5 апрельдан бошлаб, (трамвай ҳаракати тўхтамагани ҳолда) 13-трамвай йўналишда 13-Т автобуси синов автобуси қатнови бошланади. Шу тариқа, йўловчилар йўлдаги ўзгаришларга асталик билан кўниккач, трамвай ҳаракати олиб ташланади. Раҳмонбек Жаҳонгирович келтирган маълумотларга асосан, трамвайлардан йилига 10-11 миллион йўловчи, бир кунда эса 20-25 минг йўловчи фойдаланади. Автобуслардан эса кунига 20-25 минг, йўналишдаги таксилардан 70-80 минг, метродан кунига 200 минг йўловчи фойдаланади. Бу сонлардан ҳам кўриниб турибдики, трамвай энг кам даромадли йўл транспорти ҳисобланади. Қолаверса, шаҳарда мавжуд 802та трамвайдан 50таси замон талабларига жавоб бермайди. Манба: Kun.uz - деб хабар бермоқда Carzone.uz нашри.


Президент ташаббуси амалда | Ўзбекистон Халқ демократик партияси\n2020-02-17 12:02:17 398\nЎзбекистон Халқ демократик партияси Навоий вилоят кенгаши ташаббуси билан Кармана туманида “Беш ташаббус-беш имкон” номли ёшлар форуми ўтказилди. Тадбирда партия фаоллари, депутатлар ва ёшлар иштирок этди.\nФорум доирасида “Аждодларга муносиб ворис бўлайлик” мавзусида очиқ дарс, рассомчилик, кулолчилик йўналишида кўрик-танлов, спортнинг шахмат-шашка, стол тенниси турлари бўйича мусобақа ҳамда АКТ соҳаси бўйича беллашув ҳамда “Ҳаёт гўзал умр бебаҳо” мавзусида психологик тренинг ташкил этилди.\n– Тадбир жуда самарали бўлди, дўб ўйлайман, – дейди халқ депутатлари Кармана туман кенгаши депутати Ҳикоят Толипова. – Ўқувчилар йиғилганларга ўз истеъдодларини намойиш этишди. Айниқса, спортчи ёшларнинг маҳорати бизни лол қолдирди. Китобсевар ёшлар ёд олган шеърларини ўқиб беришди. Паззанда ва чевар қизларимизнинг истеъдоди эса таҳсинга лойиқдир.\nТасвирий санъат асарлари, ўқувчилар томонидан тайёрланган ҳунармандчилик, кулолчилик санъати намуналари, миллий қўғирчоқлар ва либослар кўргазмаларини, айниқса “Булбулча” миллий чолғу, “Гулғунчалар” рақс жамоасининг чиқишлари барчага манзур бўлди.\n– Табиатни, атроф-муҳитни асраб-авайлашни тарғиб этувчи расмларим кўпчилик эътиборини тортди, – дейди тадбир иштирокчиси Камрон Шукуров. – Табиатни асраш ҳар биримизнинг бурчимиздир. Келажакда рассом бўлмоқчиман. Она юртимизнинг мафтункор табиатини мўйқаламда ифода этиб, халқаро кўргазма ва фестивалларга иштирок этмоқчиман.\nТанловларда ғолиб бўлган ўқувчилар партиянинг эсдалик совғалари билан тақдирланди.


“ҲАМКОРЛИК-2019” ЎҚУВ МАШҒУЛОТЛАРИ ЯКУНЛАНДИ\n“ҲАМКОРЛИК-2019” ЎҚУВ МАШҒУЛОТЛАРИ ЯКУНЛ..\nЎзбекистон Республикаси Миллий гвардияси қўмондони ва Хитой Халқ Республикаси Халқ Қуролланган Милицияси Бош қўмондони ўртасида тузилган ўзаро ҳамкорлик режасига асосан 2019 йил май ойида ўтказилган “Ҳамкорлик-2019” аксилтеррор ўқув-амалий машғулотлари муваффақиятли якунланди.\n2019 йилнинг 14 май куни юртимизга Хитой Халқ Қуролланган Милицияси бош қўмондони Ван Нин “Ҳамкорлик-2019” аксилтеррор ўқув-амалий машғулотининг якуний босқичида иштирок этиш учун ташриф буюрди.\nТашрифнинг дастлабки кунида бош қўмондон Ван Нин ва Ўзбекистон Республикаси Миллий гвардияси қўмондони Баҳодир Ташматовнинг учрашуви ўтказилди. Учрашув давомида икки томонлама ҳамкорликни янада ривожлантириш масалалари муҳокама қилиниб, кейинги ҳамкорликни ташкиллаштиришдаги истиқболли йўналишлар белгилаб олинди.\n2019 йилнинг 15 май ташрифнинг иккинчи куни икки томон раҳбарлари аксилтеррор ўқув-амалий машғулотлари якунида иштирок этиш учун Жиззах вилоятида жойлашган “Фориш” полигонига етиб келишди.\nҲар икки мамлакатнинг иштирокчилари жамоат хавфсизлигини таъминлаш ва террорчилик кўринишлари билан курашишга қаратилган профессионал тайёргарликнинг юқори даражасини намойиш қилдилар.\nДастлаб ҳарбий хизматчилар кўп қаватли турар жой биносини гаровга олган бир гуруҳ террорчиларни йўқ қилиш ва гаровдагиларни қутқариш операциясини амалга оширишди. Сўнг эса терорчилар базасини яксон қилиш операцияси намойиш этилди.\nШунингдек, ҳарбий хизматчилар замонавий қуроллардан фойдаланган ҳолда душманни йўқ қилиш машқларини, турли ҳолат ва шароитларда қуроллардан моҳирона фойдалана олиш имкониятларини кўрсатишди.\nИкки ҳафта мобайнида ҳарбий хизматчиларининг бўш вақтларини мароқли ўтказиш мақсадида ташкил этилган спорт мусобақалари, маънавий-маърифий тадбирлар, тарихий жойларга саёҳат иштирокчилар орасида дўстона муҳитни яратди.\n“Биз Ўзбекистон Республикаси Миллий гвардияси фаолиятига қойил қолдик. Ўзбекистонга ташриф буюриш ва ушбу 15 кун давомида ўқув машқларида иштирок этиш Миллий гвардиядан кўп жиҳатларни ўрганишга имкон берди. Гвардиячиларда кўрган энг яхши фазилатлар бизнинг ҳарбий хизматчиларимизда чуқур таассурот қолдирди: Биринчидан, ватанпарварлик, Ватанга ва халққа садоқат. Иккинчидан, жанговар руҳ, мажбуриятларни бажаришга шайлик, қийинчиликларни енгиб ўтишдаги қатъиятлик ва ғайрат. Учинчидан, яхши имидж ва қатъий интизом. Хитой Халқ Қуролланган Милицияси сиздан жуда кўп нарсани ўрганиши керак. Биз келгусидаги ҳамкорликни янада кенгайтириш, хусусан, юқори натижаларга эришиш учун саъй-ҳаракатларни бирлаштириш ва бир-биримиздан ўрганиш борасида Ўзбекистон Республикаси Миллий гвардияси қўмондони генерал-полковник Ташматов билан келишиб олдик” дея фикр билдирди Хитой Халқ Қуролланган Милицияси бош қўмондони генерал-полковник Ван Нин.\nҚайд этиш жоизки, таҳдидларга қарши курашиш, хавфсизликни таъминлаш борасида стратегик шериклик ва ишончли ҳамкорликка асосланган бундай кенг кўламли ҳарбий ўқув машғулотларини биргаликда ўтказиш икки давлат ҳарбий хизматчиларига катта тажриба мактаби сифатида хизмат қилади.


Қозоғистонда ҳайдовчилар дизель ёқилғиси нархининг кўтарилишига қарши норозилик намойишини давом эттирмоқда\n30 сентябрь куни ўттизга яқин одам Самара-Чимкент трассасининг 766-километрида, “Батйс зер» лагерининг ёнида норозилик акцияси ўтказди. Уларнинг талабларидан бири — дизель ёқилғиси нархининг кўтарилишини тўхтатиш.\nҲайдовчиларнинг сўзларига кўра, дизель ёқилғисининг нархи ошганидан ташқари, у чекланган миқдорда сотила бошлаган, натижада кўп одамлар саёҳатлар сонини камайтиришга мажбур бўлмоқда.\n«Биз дизель ёқилғиси нархининг кўтарилишидан норозимиз. Август ойида ҳокимият улар учун йўл ҳақи жорий қилинмаслигини ва дизель ёқилғиси нархи аввалги даражада қолишини ваъда қилган эди. Кейин бир литр дизель ёқилғиси 167 тенгени ташкил этди. Ҳозир 270 тенге. Биз юк ташишни йўлнинг нархини оқламайдиган эски тарифларда амалга оширамиз. Энди биз дизель ёқилғисини 270 танга билан тўлдиришимиз керак бўлади», — дейди намойишчилардан бири Канат Сагимбаев.\n«Актау ва Олмаота ўртасида юк ташувчи ҳайдовчининг айтишича, ёнилғи сарфи юз километрга 35 литрни ташкил этади, бунда салонни иссиқ сақлаш каби қўшимча харажатлар ҳисобга олинмайди. «Икки ой ичида нарх 100 тенгега ошди. Ҳар ҳафта 10-12 тенге кўтарилади», — дейди у.\nҲайдовчиларнинг сўзларига кўра, вилоят ҳокимининг ўринбосари пешин вақтида уларнинг ёнига келиб, намойишчиларни тинчланишга чақирган, лекин аниқ ваъда бермаган. «Улар Россиядан 100 минг тонна дизель ёқилғиси импорт қилишини айтишди, лекин қачон аниқ айтмадилар. Бизни жавоб қониқтирмади», — деди ҳайдовчи Алибек Анишев.\nОқтўбе вилояти ҳокимининг ўринбосари Ермек Кенжеханули «Азаттйк»га телефон орқали «давлат бозорда нархларни тартибга солмайди ва Энергетика вазирлиги дизель ёқилғиси тақчиллигини олдини олиш учун Россия билан музокара олиб бораётганини» айтди.\nҲаракат пайтида яқин атрофда полиция машиналари ва махсус техника йиғилган.\n30 сентябрь куни Туркистон вилоятида ҳам ўнлаб ҳайдовчилар дизель ёқилғиси нархининг кўтарилишига қарши норозилик намойиши ўтказдилар. Хабарларга кўра, полиция митингни тарқатиб юборишга уринган.\nЧоршанба куни Қозоғистон энергетика вазири ўринбосари Ассет Магауов брифингда Қозоғистон Россиядан дизель ёқилғисига талаб янги рекорд даражага кўтарилгач, Россиядан қарийб 100 минг тонна дизель ёқилғиси импорт қилишни режалаштираётганини айтди. «Биз аллақачон Россия Энергетика вазирлиги билан музокаралар олиб бордик, ўтган ҳафта Москвада учрашув бўлиб ўтди. Етказиб бериш борасида келишувга эришилди», — деди у.


Мусулмонлар учун энг яхши ибрат: Расулуллоҳ соллаллоҳу алайҳи васаллам оқшомни қандай ўтказар эдилар? (3-қисм) | Muslimaat.uz\nМанзилингиз:Муслимаат»Бош саҳифа»Сийрат» Мусулмонлар учун энг яхши ибрат: Расулуллоҳ соллаллоҳу алайҳи васаллам оқшомни қандай ўтказар эдилар? (3-қисм)\nBy Muslimaat on Sentabr 25, 2018 Сийрат\nШом намози вақти бўлганда Расулуллоҳ соллаллоҳу алайҳи васаллам саҳобалари билан бирга намозни адо этиш учун масжидга йўл олар эдилар. Мадина аҳли одатда шом намозидан кейиноқ кечки таомга ўтирарди. Шунинг учун ҳам у зот алайҳиссалом намозни чўзмас, намоздан кейинги хутбани ҳам узоқ қилмас эдилар. Барча мусулмонлар, шу жумладан, Расулуллоҳ соллаллоҳу алайҳи васаллам кечки таомни кечиктирмасликка ҳаракат қилардилар, айниқса, рўза тутган бўлсалар.\nНабий алайҳиссалом уйга қайтгач, яна икки ракат нафл намоз ўқир, сўнгра кечки таомга ўтирар эдилар. Баъзан саҳобаларидан бирор кимни ҳам таомга таклиф қилардилар. Баъзида уйларида хурмодан бошқа егулик қолмас эди. Мана шу уларнинг кечки таоми бўларди. Лекин кўпинча Расулуллоҳ соллаллоҳу алайҳи васалламнинг уйларида умуман егулик бўлмас, бу ҳолат ҳатто бир неча кунлаб давом этиши ҳам мумкин эди.\nАллоҳ таоло севикли набийсини таом билан ризқлантирган пайтларда дастурхонни ерга тайёрлаб беришарди, у зот ҳеч қачон столда овқатланмаганлар. Овқатдан аввал ҳамиша «Бисмиллаҳ…» дер, олдиларига қўйилган нарсани ер эдилар. Расулуллоҳ соллаллоҳу алайҳи васаллам фақат ўнг қўлда, учта бармоқларини (бош, кўрсаткич ва ўрта бармоқларини) ишлатган ҳолда таомланардилар. Ўзлари учун ҳозирланган таомни ҳеч қачон танқид қилмас, ёқса – ер, ёқмаса – емас эдилар.\nАгар завжалари билан бирга таомланадиган бўлсалар, улар ҳам еб қорин тўйдиришларига эътибор берар эдилар. Расулуллоҳ соллаллоҳу алайҳи васалламнинг одатларидан бири завжалари еган идишга, уларнинг лаблари теккан жойга лабларини қўйиб овқатланиш эди.\nАгар саҳобалари билан таомланадиган бўлсалар, Набий алайҳиссалом улар билан дилдан суҳбат қуриш ёки уларга бирор қизиқ нарса айтиб бериш имконидан унумли фойдаланар эдилар. Кўпинча диндан нимадир ўргатар, йўл-йўриқ кўрсатардилар.\nОвқатланиб бўлгач, Расулуллоҳ соллаллоҳу алайҳи васаллам қўлларини ялаб тозалаб қўяр, сўнгра берган неъмати учун, гарчи у озгина таом бўлса ҳам, узоқ ҳамд айтар эдилар. Шунингдек, таомдан сўнг у зот ҳамиша оғизларини чайқардилар.\nМуҳаммад соллаллоҳу алайҳи васаллам хуфтон намозига боришга шошилмас, Билол розияллоҳу анҳу азон айтгунларича кутиб турар эдилар. Азондан сўнг масжидга келгач, у зот одатда саҳобалар йиғилгунча намоз ўқимай турардилар. Расулуллоҳ соллаллоҳу алайҳи васаллам саҳобаларнинг дам олиш ва таомланиш учун ҳақларини ҳурмат қилар ва оқшом пайти аҳли оилалари билан бирга бўлишларига фурсат берар эдилар. Агар азон айтилганда саҳобалар йиғилиб бўлишган бўлса, кечиктирмай намозни бошлардилар.\nНамознинг ўзига келсак, Расулуллоҳ соллаллоҳу алайҳи васаллам хуфтонда ўттизинчи жуздан, кичикроқ суралардан ўқишни афзал кўрар, камдан-кам ҳолатларда уни узун ўқир эдилар. Шунингдек, кўпинча қисқагина хутба қилар, саҳобаларининг чарчаганлари ва дам олишга эҳтиёжлари борлигини инобатга олардилар.\nХуфтондан сўнг Расулуллоҳ соллаллоҳу алайҳи васаллам уйга қайтиб, икки ракат суннатни ўқир эдилар. Сўнгра аҳли оилалари билан бирга бўлиб, суҳбатлашардилар. Баъзан бу пайтда у зот ҳар қандай пайтда кўришиб хурсанд бўладиган энг яқин дўстларини зиёрат қилар эдилар.\nУйга қайтаркан, Расули Акрам соллаллоҳу алайҳи васаллам ажойиб Қуръон тиловати овозларини эшитсалар, ўша хонадон олдида тўхтардилар. У зот эшик тагида узоқ вақт туриб тинглашлари мумкин эди. Одатда уй соҳиблари Расулуллоҳ соллаллоҳу алайҳи васаллам эшик ортида турганларини хаёлларига ҳам келтирмасдилар. Ўзлари ҳам уй эгаларини хижолатга солмаслик учун ҳозирликларини билдирмас эдилар.\nБаъзан уйга қайтишда масжидга кириб, ўша ердагилар билан мулоқот қилардилар. Бундай пайтда кўпинча масжидда уйидан айрилган, бошпанасиз, шу ерда тунашга мажбур бўлган саҳобалар бўларди.\nУйга киргач, Расулуллоҳ соллаллоҳу алайҳи васаллам ухлашга тайёргарлик кўрар эдилар. Кийимларини алмаштириб, ўринларига ётардилар. У зот соллаллоҳу алайҳи васалламнинг ўринлари жун ёки ўсимлик толалари билан тўлдирилган, ҳайвон терисидан қилинган тўшак эди. Бошлари остидаги ёстиқ ҳам худди шундай эди.\nАйтиш лозимки, Расулуллоҳ соллаллоҳу алайҳи васалламнинг биттагина ёстиқлари ва биттагина ёпинчиқлари бўлган. Уни ҳам ҳамиша завжалари билан бўлишганлар. Бундай камтар ва жўн тўшак у зот алайҳиссаломнинг баданларида чуқур излар қолдирарди. Бироқ Расулуллоҳ соллаллоҳу алайҳи васаллам бунга эътибор бермас, у зотга бу ноқулайлик туғдирмас эди. Набий алайҳиссалом ўринларининг бош тарафида ҳамиша мисвок турар, уйғонишлари биланоқ ундан фойдаланар эдилар.\nРасулуллоҳ соллаллоҳу алайҳи васаллам ўнг тарафлари билан, бошларини ўнг қўлларига қўйган ҳолда ухлардилар. Уйқу олдидан ҳамиша Қуръондан бир неча сура ўқиб, Аллоҳдан уйқу пайтида шайтондан паноҳ сўрар эдилар.\nАгар у зот ухлаётган пайтларида айланиб ёнбошласалар, ҳамиша Аллоҳга ҳамд айтардилар. Зеро, қалблари уйқуларида ҳам Аллоҳ билан боғланган эди. Расулуллоҳ соллаллоҳу алайҳи васаллам ярим тунгача ухлардилар.\nЯрим тунда уйқудан уйғониб, мисвоклари билан оғизларини тозалар, сўнгра Оли Имрон сурасининг охирги ўн оятини ўқир эдилар. Шундан сўнг у зот ўринларидан туриб кийинар, таҳорат олиб, таҳажжуд намозига тараддудланардилар. Таҳажжуд намозини гоҳ уйларида, гоҳ масжидда ўқирдилар.\nТунги намозда Расулуллоҳ соллаллоҳу алайҳи васаллам ҳиссиётларига эрк берардилар, чин қалблари билан ибодат қилиб, бу дунёдан бутунлай фориғ бўлар эдилар. Ушбу фурсатларни у зот тўлалигича Аллоҳ субҳанаҳу ва таолога бағишлардилар. Бутун борлиқдан ажралиб чиқиб, ҳар бир ракатда юзлаб оятлар тиловат қилар, узундан-узоқ намоз ўқир эдилар. Бу намоз пайтида оғизларидан чиққан ҳар бир сўзни ҳис қилиб турардилар. Агар гуноҳкорлар учун Аллоҳнинг жазоси тўғрисидаги оятларни ўқисалар, Аллоҳдан жазодан паноҳ сўрар эдилар. Агарда Аллоҳ таолога ҳамд оятлари бўлса, Расулуллоҳ ҳам У Зотга ҳамд айтардилар.\nТаҳажжуд пайтида фақатгина тиловатлари эмас, балки рукуъ ва саждалари ҳам давомли бўлар эди. Расулуллоҳ соллаллоҳу алайҳи васалламнинг таҳажжудлари шу қадар узоқ бўлардики, саҳобалар ҳам кўпинча у зот билан бирга ўқимоқчи бўлиб, чарчаб қолганларидан тўхтатар эдилар.\nНабий алайҳиссалом тунда узоқ, ёлғиз ибодат қилар эдилар. Лекин ҳамиша уч ракатли витр намозини бирга ўқиш учун аёлларини уйғотардилар.\nБаъзан тун охирида Расулуллоҳ соллаллоҳу алайҳи васаллам Бақиъ қабристонига бориб, оила аъзолари, дўстлари ва саҳобалар ҳақларига узоқ дуо қилар эдилар.\nТонг шафақига яқин у зот уйга қайтиб, дам олар, бомдод намози ва янги кун учун куч йиғардилар.\nРасулуллоҳ соллаллоҳу алайҳи васалламнинг оқшомги ва тунги соатлари ҳақида фикрлаб…\nРасулуллоҳ соллаллоҳу алайҳи васаллам, аввало, сиз-у биз каби инсон бўлганлар. Оқшом пайтида ўз аҳли оилалари билан бирга бўлишни ёқтирганлар. Эрта ётишни афзал кўрганлар, чунки худди сиз ва биз каби дам олиш ҳамда уйқуга эҳтиёж сезганлар.\nЕтарлича дам олиб бўлгач, намозга қайтиб, Аллоҳ билан ёлғиз қолар эдилар. Таҳажжуд Расулуллоҳ соллаллоҳу алайҳи васаллам учун қийинчилик туғдирмаган, балки тун пайтида Аллоҳ билан мулоқот қилишдан ҳузурланганлар, ибодатда ҳаловат топганлар. Агар у зотнинг кундузги ҳаётлари аҳли оилалари ва мусулмон уммати ғамида кечган бўлса, тунги ҳаётлари тўла ўзлари ва Роббиларига бағишланган эди.\nРасули Акрам ўз оилаларига вафотларидан сўнг ҳам содиқ қолганлар. Биз таҳажжуд намозларимизда у дунёга рихлат қилган яқинларимизни эслаб, чин қалбдан дуо қиламизми? Ярим тунда уларнинг қабрларига бориб, ўз ҳурмат ва эҳтиромимизни изҳор қила оламизми? Раҳбар сифатида ўз издошларимизга шу қадар садоқат кўрсата оламизми?\nРасулуллоҳ соллаллоҳу алайҳи васалламни нима шижоатлантирган?\nТан олиш керакки, орамизда жуда камчилик Набий алайҳиссаломнинг ҳаёт тарзига дош бера олган бўларди. Қандай қилиб Расулуллоҳ соллаллоҳу алайҳи васаллам ўзларининг ҳар бир кунлари, ҳар бир соатлари, ҳар бир дақиқаларини самарали тарзда ўз яқинлари ва жамиятга бахшида қила олганлар? У зотни нима руҳлантирган? Ҳа, шубҳа йўқки, пайғамбар ўлароқ, Набий алайҳиссаломга алоҳида хислатлар ва ўзига хос маънавий куч ато қилинган. Лекин у зотга доимий равишда ҳаётий куч бағишлаган, руҳлантириб турган яна нимадир бормиди? Балки бу у зотнинг муҳаббатларидир?!\nРасулуллоҳ соллаллоҳу алайҳи васалламнинг Аллоҳга бўлган муҳаббатлари намоз ва дуода ҳамиша У Зотни зикр қилиб туришга куч берган. Ҳатто ҳар бир нафаслари Аллоҳнинг исми билан бўлган.\nОилаларига бўлган муҳаббатлари доимо уларга ғамхўрлик қилишга руҳлантирган. Аҳлларининг ёнларида у зот тўла – жисмлари, қалблари ва фикрлари билан ҳозир бўлар эдилар. Оила аъзоларига бўлган меҳрлари уларнинг муаммолари ва эҳтиёжларига эътиборсиз бўлишларига йўл қўймаган.\nСаҳобаларига бўлган муҳаббатлари ҳар доим уларга ёрдам қўлини чўзишга, таълим беришга ва керакли пайтда зарур сўзларни айтишга ундаган. У зот яқинларидан ҳеч кимни, ҳатто вафотларидан сўнг ҳам, эътибордан четда қолдирмаганлар.\nМусулмон умматига бўлган муҳаббатлари Аллоҳнинг Каломини ёйишда барқарорлик ва қатъият билан туришларига сабаб бўлган. Аллоҳнинг фазли билан у зот бу ишни тўла уддасидан чиқдилар. Бутун дунё мусулмонлари бугун ҳам Расулуллоҳ соллаллоҳу алайҳи васалламнинг муҳаббатларини ва ғамхўрликларини ҳис қилиб яшайдилар.\nmusulmonlar uchun eng yaxshi ibrat: Rasululloh sollallohu alayhi vasallam oqshomni qanday o'tkazar edilar?


Ҳабибулла Низомов: «Барон 2» фильмига чақиришмади, чақиришганда ҳам бормасдим (видео) - Daryo\n18:47, 12.06.2019 67936\nҲабибулла Низомов: «Барон 2» фильмига чақиришмади, чақиришганда ҳам бормасдим (видео)\nАктёр Ҳабибулла Низомов «Дарё» интернет-нашрига эксклюзив интервью берди. Интервьюни журналист Феруз Муҳаммад ташкиллаштирди.\nФото: Instagram / @habibullanizamov\nРежиссёр Рустам Саъдиевнинг «Барон» фильмида рол ижро этган Ҳабибулла Низомов «Барон 2» фильмида роль ижро этмаётгани ҳақида гапириб берди.\n«Мени фильмга олинг», деб боришим керак эмас-ку. Агарда чақиришган тақдирда ҳам «Барон 2» фильмида роль ўйнамасдим. Чунки яна шунақа ўзбеклар «бузғунчи», ўзбеклар «террорист», яна худди шу мавзуни кўряпмиз. Instagram’да кўргандим, қора рўмол ўралган, соқол қўйган, қўлида қурол. Нима бўлиши мумкин? Ўзбекни юксакка кўтарадиган фильм бўлганига сиз ишонасизми? Мен ишонмайман! Яна худди шу мавзу!\nМосквага борганимда, паспорт назоратига ўзбек паспортини кўрсатганимда, мени очиқ чеҳра билан кутиб олган қиз, паспортимни кўргач, муомаласи ҳам, юзи ҳам ўзгарди. Нима сабаб?! Чунки биз ўзимизни ёмон кўрсатиб юрибмиз. Кўпчилик кино тарбияламайди, фикрларни ўзгартирмайди, дейди. Қандай ўзгартирмайди?! Нима учун болалигимизда қўлимизда автомат билан ўйнаб юрганмиз? Сабаби ўша пайтлар уруш ҳақидаги фильмлар кўп бўларди.\n«Жумонг» номли фильм бўларди. Ўшанда мен «Ўрикзор» бозорида ишлардим. Бозорга келганлар фарзанди учун «қилич» кўтариб чиқиб кетарди. Бу албатта таъсир кўрсатиш! Мисол учун, очиқ-сочиқ юриш қаердан кириб келди?! Мексика сериалларидан таъсирланиб кириб келди. Демак, кино, телевидение бузишга хизмат қиляптими, қиляпти! Фильм ишлашда масъулиятли бўлиш керак деб ўйлайман. Чунки бу тарихда қоладиган нарса.\nКимгадир «яхши кўринаман», ёки «қанақадир унвон оламан», деб Ўзбекистонда бўлган воқеаларни бузиб кўрсатишдан ҳеч қандай манфаат бўлмаслиги керак. Режиссёр холис одам бўлиши керак. Ёки асарни ёзган одам холис бўлиш лозим.\nҲабибулла Низомов, актёр\n13:46 Бугун 717\n13:31 Бугун 3534\n13:16 Бугун 3876\n13:01 Бугун 4138\n22:09, 19.11.2019 192485\n07:36, 20.11.2019 159727\n13:55, 19.11.2019 119345\n15:50, 19.11.2019 108932


Маҳаллаларни коррупциядан ҳоли ҳудудга айлантирамиз – nuqtai nazar\nМаҳаллаларни коррупциядан ҳоли ҳудудга айлантирамиз\n18.02.2022 STOP КОРРУПЦИЯ, Расмий1 765\nБугун, 18 февраль куни вилоят Ахборот-кутубхона маркази залида Фарғона вилояти ҳокимининг ўринбосари – маҳалла ва оилани қўллаб-қувватлаш бошқармаси бошлиғи Баҳодир Ҳолиқов ҳамда маҳалла комплекси тизимига кирувчи ташкилотлар раҳбарлари иштирокида матбуот анжумани бўлиб ўтди. Унда вилоятимизда фаолият кўрсатаётган ОАВ вакиллари, мустақил журналист ва блогерлар иштирок этишди.\n«Коррупция ҳолатларини барвақт аниқлаш ва олдини олиш» мавзусига бағишланган Матбуот анжуманида маҳалла тизимида муайян ишлар амалга оширилаётгани ҳақида алоҳида тўхталиб ўтилди.\nБарчага маълумки, Маҳалла тизимида муаммолар жуда кўп бўлиб, бу эса раҳбариятдан катта масъулият талаб этади. Ҳар қайси юқори турувчи орган айнан ўша Маҳалла фуқаролари йиғинлари мутасаддиларидан маълумот сўрайди. Муаммо ҳамда жиноятларнинг асосий сабаби эса ишсизлик.\nҲозирда аҳолига қулайлик яратиш, жиноятларни олдини олиш, профилактика ишларини самарали йўлга қўйиш борасида мутасаддилар томонидан бир қанча ишлар амалга оширилган.\nВилоят миқёсида ўтган 2021 йил давомида ҳуқуқбузарликларнинг барвақт олдини олиш борасида жами 11633 та, шундан Маҳаллалар ҳудудида 5355 та, таълим муассасаларида 4231 та, корхона ташкилотларда 2224 марта тарғибот ташвиқот ишлари олиб борилган. Содир этилган жиноятлар бўйича 2385 та тақдимномалар киритилиб, маҳаллаларда содир этилган жиноятлар бўйича 4673 таси муҳокама қилинган.\nАнжуманда сўз олган Баҳодир Ҳолиқов ўз маърузасида мавжуд муаммоларни бартараф бўйича қилинган ишлар ҳақида ҳисобот берар экан ОАВ вакиллари, журналистлар ва блогерларни ҳамкорликка чақирди.\nЎтказилган Анжуманда ОАВ вакиллари, мустақил журналист ва блогерлар асосан аҳолига кўрсатилаётган моддий ёрдам, болалар пулини тайинлашдаги коррупцион ҳолатлар, нафақўрларга пенсия тарқатишдаги муаммолар, қишлоқ врачлик пунктларининг ҳолати, шаҳар туманлар маҳаллаларидаги ички йўлларнинг абгорлиги , МФЙ раисларининг фаолияти, гендер тенглиги масалалари ва шунга ўхшаш бир қанча мавжуд муаммолар юзасидан саволлар беришди.\nАсосийси халқни ишончсизлигига сабаб бўлиб қолаётган юқоридаги ҳолатлар бўйича ўзаро фикр алмашиниб, турли таклифлар киритилди.


Тимсоҳ гольф ўйнаётган спортчини ўлдирди » Ўзбекистон янгиликлари – Zamin.uz\nЖАРда тимсоҳ 29 ёшли гольф ўйинчисига ҳужум қилди, Бу ҳақда Bloomberg’га асосланиб «Kun.uz» хабар бермоқда. Воқеа Крюгер миллий боғида содир бўлди. Бу мамлакатдаги бу турдаги энг йирик табиий объект ҳисобланади. Жак ван дер Сандт - шу боғ ходимининг ўғли сайёҳлик лагерларидан бирида жойлашган майдонда гольф ўйнаётган эди.\nАйрим маълумотларга қараганда, йигит ўйиндан сўнг сунъий сув ҳавзаси ёнига борган. Унда эса тўрт метрли йиртқич яширинган экан. Бундай сув ҳавзалари гольф майдонларида одатда тўсиқ сифатида яратилади. Бошқа маълумотларга қараганда, ван дер Сандт ўйиндан сўнг дўсти билан кўлга сакрай бошлаган. Навбатдаги сакрашдан сўнг эса улкан рептилиянинг ўлжасига айланган. Нима бўлганда ҳам, икки соатдан сўнг спортчининг тимсоҳ тишларининг излари қолган жасадини топишди.\nКейинроқ тимсоҳ отиб ташлашган. Боғ раҳбарияти ҳалок бўлган йигитнинг оиласига таъзия билдириб, бу ҳодиса юзасидан текширув ишларини бошлади.\nМаълум бўлишича, қишки уйқу тугаб, ёмғирлар мавсуми бошланганда, тимсоҳлар фаоллашиб, анча тажовузкор бўлиб қолади. Судралувчи эркакни кўриб, дарҳол унга ташланган ва сув тагига олиб кириб кетган.\nСтатистика маълумотларига қараганда, бу йил бутун дунё бўйича 280 киши тимсоҳ ҳужуми қурбони бўлган.\n22:32 Дубайда Трамп номли гольф-клубнинг расмий очилиш маросими бўлиб ўтди\n12:51 Туркияда навбатдаги теракт. Қурбонлар бор\n22:54 Саакашвили Россияни очофат тимсоҳга ўхшатди


«Ўзбекистонда коронавирус тарқалиши кўтарилиш босқичида» — Отабеков\n14:37 / 07.04.2020\nДавлат бош санитария инспектори Нурмат Отабеков Ўзбекистон коронавирусдан зарарланишнинг пик даври кечаётганини маълум қилди.\n«Ҳар қандай эпидемиянинг бошланиш, кўтарилиш, авж олиш, пасайиш, бартараф этилиш даврлари бўлади. Биз ҳозир касалликнинг кўтарилиш давридамиз. Чунки карантиндаги барча 100 минг одамни 14 кун давомида кузатиб бўлганимиз йўқ. Агар биз карантинга қатъий риоя этсак, ўйлаймизки, 2-3 ҳафта мобайнида касалликнинг камайишига эришамиз», дея Нурмат Отабековнинг сўзларини келтирмоқда Kun.uz мухбири.\nБош инспектор сўнгги кунларда вирус билан касалланганлар сони кескин ўсиб бораётганига изоҳ берди.\n«Касалланганлар сони карантинга олинганлар ҳисобига ортяпти. Аввал ҳам маълум қилинганидек, ҳозирда республика бўйича 61 715 нафар киши уйда, 23 316 нафар киши стационар шароитда карантинга олинган. Улар эпидемиологик вазият нотинч бўлган ҳудудлардан олиб келинганлар ва беморлар билан мулоқотда бўлган шахслар ҳисобланади.\nБеморлар билан мулоқотда бўлганларнинг барчаси аниқланмагунча бундай ҳолат давом этади. Карантин ва изоляция чораларидан мақсад ҳам шу», деди Нурмат Отабеков АОКАда ўтказилган брифингда.\n«Вирус юққанининг биринчи ўн кунлигида белгилар сезилмаслиги мумкин. Чунки унинг организмдаги миқдори кам бўлади. Вирус кўпая бошлагач, ўзини билинтира бошлайди. Бу 12-, 13-кунларга ҳам тўғри келиши мумкин. Шу боис, Ўзбекистонда ҳам бутун дунёда қўлланаётган режимда иш тутиляпти. Яъни изоляцияда сақлаш ва кузатиш, тест қилиш (ўз вақтида ташхис қўйиш), натижа мусбат чиққанда даволаш», дея қўшимча қилди у.\nМаълумот учун, Ўзбекистонда 15 март куни коронавирусдан зарарланишнинг илк ҳолати тасдиқланганди. Апрель ойи бошида кунлик ҳолатлар сони ўса бошлади, хусусан, 5-7 апрель кунлари 200дан ортиқ кишида вирус аниқланди.


Ford АҚШ, Канада ва Мексикадан 452 мингта автомобилни қайтариб олмоқда » Ўзбекистон янгиликлари – Zamin.uz\nZAMIN.UZ / Авто / 24 Ноябр 2015 года482\nFord ёқилғи сизишига олиб келиши мумкин бўлган нуқсонлар туфайли АҚШ, Канада ва Мексикадан 452 мингта автомобилни қайтариб олади. Бу ҳақда 23 ноябрь, душанба куни АҚШ автомобилсозлик корпорацияси вакиллари маълум қилди, дея хабар беради «ТАСС». Мазкур акция 2008 — 2011 йилларда ишлаб чиқарилган Fusion ва Mercury Milan моделларига тегишли. Корпорация мутахассисларининг айтишича, бу машиналарнинг ёқилғи тизимидаги клапанлардан бирида камчилик бўлиши мумкин, бу эса ёқилғи сизиши ва автомобиль алангаланишига олиб келиши мумкин. Бироқ шу пайтгача ушбу нуқсон туфайли бирорта автоҳалокат рўй бермагани қайд этилган. Автомобиллардан 411 минги АҚШ, 34 минги Канада ва 7 минги Мексикадан қайтариб олинади. Манба: Daryo.uz\nЎқишни тавсия қиламиз Украинада НАТО мамлакатлари инструкторлари иштирокида машғулотлар бошланди


Оширилган жарималар миқдори эълон қилинди - Zamin.uz\n16:46 / 01.02.2021\nБугун 1 февралдан бошлаб йўл харакати қоидаларини бузганлик учун жарималар миқдорлари 10 фоизга ошди.\nБлогер Хушнудбек Худойбердиев оширилган жарималар миқдорини ўз каналида эълон қилди.\n«Бизда жарималар оёғи осмондан бўлиб ётибди. Масалан, жамият учун катта хавфга эга ва кўплаб ўлимларга сабабчи бўладиган қизил чироқда ўтишга 2 баравар (490 минг сўм) жарима, ҳеч кимга рухсатсиз тонировкага эса 25 баравар (6 млн сўмдан ошиқ).\nЁки тақиқланган жойда машина тўхтатганлиги (нотўғри парковка) учун биринчи сафар 3 баравар, бир йил ичида иккинчи сафар 5, учинчи сафар 10 ва тўртинчи сафардан кейин худди маст ҳолда машина бошқарган каби 15 баравар (3 млн 675 минг сўм) жарима қўйилган.\nБунақа жарималарда на мантиқ бор, на бир асос. Насиб қилса, тез орада Парламентда муҳокама қилинаётган қонун лойиҳаси имзоланиб қолса, ушбу мантиқсизликларга чек қўйилади, деган умиддамиз» - дея ёзади ҳуқуқшунос-блогер. «Замин» янгиликларини «Вконтакти»да кузатиб боринг\nЯнгиликлар » Жамият » Оширилган жарималар миқдори эълон қилинди


26 Октябрь 2019 | Янгиликлар\nЖорий йилнинг 25-27 октябрь кунлари Туркиянинг Кония шаҳрида “Салжуқийлар тарихи жўғрофияси: Сурия, Ироқ, Фаластин” мавзусида халқаро симпозиум ўтказилмоқда. Унда 15 мамлакатдан жами 67 нафар соҳанинг мутахассис олимлари иштирок этмоқда. Жумладан, Германия, Австрия, Голландия, Россия, Исроил, Миср, Ироқ, Баҳрайн, Ўзбекистон ва бошқалар.\nСимпозиумда Туркиянинг Салжуқ тарихий жўғрофияси халқаро симпозиуми раҳбари проф.др. А.Чайчининг таклифига биноан Дин ишлари бўйича қўмита раисининг биринчи ўринбосари М.Комилов иштирок этмоқда. Тадбирда М.Комилов “Мовароуннаҳр фақиҳларининг салжуқийлар мадрасаларидаги фаолиятлари” (Алоуддин ал-Косонийнинг Суриядаги ал-Ҳалавия олий мадрасасининг бош мударриси сифатида олиб борган фаолияти ҳақида) мавзусидаги ўз маърузаси билан қатнашди ва анжуман доирасида ташкил этилган “Ислом маданияти, битиклари ва осори-атиқалари” номли махсус кўргазмада ҳам иштирок этди.\nМаълумки, аллома аждодимиз Алоуддин ал-Косоний ўрта асрларда Суриядаги ал-Ҳалавия олий мадрасасининг бош мударриси сифатида фаолият олиб борган. Бу даврга келиб бу диёрларда алломани “малик ал-уламо” (уламолар подшоҳи) номи билан аташарди. Ал-Косонийнинг “Бадоъи ас-саноъи” асари эса ўша даврларда Яқин Шарқ мамлакатларида катта шуҳрат қозонди.\nШуни алоҳида таъкидлаш керакки, бугунги кунга келиб мутафаккир бобомизнинг бой илмий-маънавий меросини ўрганишга катта имконият ва шароитлар яратилмоқда. Хусусан, Давлатимиз раҳбари муҳтарам Ш.М.Мирзиёевнинг Наманган вилояти Косонсой туманида Алоуддин Абу Бакр ибн Масъуд ал-Косоний маънавий меросини ўрганиш бўйича берган топшириқлари ана шу эзгу ишларнинг рўёби сифатида қайд этиш мумкин.\nЭслатиб ўтамиз, мазкур илмий анжуман 28 октябрга қадар давом этади.


FIA Абу-Даби Гран-приси бўйича расман текширув бошлади / Olamsport.com\n16 янв 07:43\nFIA Абу-Даби Гран-приси бўйича расман текширув бошлади\nТеглар : Формула-1Абу-ДабиFIA\nХалқаро автомобиль федерацияси (FIA) 2021 йилги мавсумнинг якуний пойгаси бўлган Абу-Даби Гран-приси воқеалари бўйича расмий текширув бошлангани ҳақида расмий баёнот эълон қилди.\nFIA Жаҳон кенгашининг 2021 йил 15 декабрдаги йиғилишида қабул қилинган қарорга мувофиқ, FIA маъмурияти Муҳаммад бин Сулайем бошчилигида якуний Абу Даби Гран-приси воқеаларини батафсил таҳлил қилишни бошлади.\nFIA президенти барча Формула-1 жамоалари билан бир қатор масалаларни, шу жумладан, ушбу масалани ҳам муҳокама қилади.\n19 январь куни бўлиб ўтадиган йиғилишда хавфсизлик автомобилидан фойдаланиш бўйича текширув қўмитанинг кун тартибига киритилади. Кейинги қадам бу масалани барча Формула-1 ҳайдовчилари билан биргаликда муҳокама қилиш бўлади.\nБатафсил таҳлил натижалари февраль ойида Формула-1 комиссиясига тақдим этилади ва бу борадаги якуний қарор FIA Жаҳон кенгашининг 18 март куни Баҳрайнда бўлиб ўтадиган йиғилишида эълон қилинади.\nЭслатиб ўтамиз, 12 декабрь куни Абу-Дабида Формула-1 навбатдаги мавсумининг сўнгги пойгаси бўлиб ўтганди. "Мерседес" вакили Льюис Хэмилтон ва "Ред Булл" пилоти Макс Ферстаппен босқич олдидан бир хил очко жамғаришганди. Голландиялик пойгачи сўнгги айланада Хэмилтондан ўзиб кетган ва фаолиятида илк бор чемпионликни қўлга киритган эди.\n"Мерседес" жамоаси иккита ҳолат юзасидан ўз норозилигини билдирган, бироқ стюардлар уларни рад этишган эди. Эътирозлардан бири Safety Car режимидан сўнг қайта старт тартибининг бузилиши билан боғлиқ.


Тарифлар Эълонлар Манзиллар Биз ҳақимизда Алоқалар ру\nХусусий мулк - якка тартибдаги тадбиркорларга ўзларининг манфаатларига эгалик қилувчи ва ўз эгасига фойда келтирадиган мулк. Ўзбекистон Республикасининг "Хусусий мулкка эгалик қилиш тўғрисида" ги Қонуни (7-модда), "Хусусий мулкни хусусий мулкка эгалик қилиш, ундан фойдаланиш ва уни тасарруф этиш ҳуқуқи" кўрсатилади. Шу билан бирга, мол-мулкнинг хусусий мулки ва қиймати чекланмаслиги таъкидланади.\nХусусий мулк - айрим кишилар ёки хонадонлар ихтиёридаги мулк; бозор иқтисодиётида хилмахил мулклар орасида этакчи мулк шакли. Хусусий мулк субъекти унга эгалик қиладиган кишилар, айрим шахслар ва хонадон аҳли ҳисобга олинади.\nХусусий мулк мулкнинг энг қудратли шакли, бундан бир неча минг йиллар илгари, қабила, уруғаймоклар жамоа мулкидан ўсиб чиққан. Жамоа мулки айрим кишилар қўлига ўтиб, Хусусий мулкка айланган. Хусусий мулк анъанавий ва бозор тизимида асосий мулк ҳисобланган. Режали иқтисодий тизими эълон қилинганидек хусусий мулкни йўқотиб, давлат мулкини ўрнатган. Истеъмолга хизмат қилувчи мулк, шу жумладан, уй-рўзғор буюмлари шахсий мулкдир. Режали тизимдан бозор иқтисодиётига қайтганда, Хусусий мулк янгидан тикланади. Бунга қуйидаги йўл билан эришилади: 1) давлат мулки Хусусий мулкка айлантирилади; 2) уз маблаги хисобидан хусусий мулкни яратишга рухсат берилади; 3) хусусий мулкни сотишдан жамоа (колхоз) мулкидан чиқиб кетади; 4) шахсий мулки ҳисобга олинган томорқали ва хонадон молмулкига хусусий мулкчилик мақоми берилади; 5) Хусусий мулкдан чет элдан кириб келади, мавжуд мулкий тизимга қўшилади.\nШахсий мулк - бу фуқаролар мулки бўлиб, уларнинг шахсий ёки оилавий эҳтиёжини қондиришга хизмат қилади. Ушбу мулк шакли асосан шахснинг ёки унинг нефт аъзолари томонидан кўпаяди ва ривож топади.\nФуқаронинг шахсий мулки асосан уларнинг ижтимоий ишлаб чиқаришда иштирок этиши, ўз даромадларини ҳисобга олган ҳолда меҳнат даромади ҳисобига вужудига келади ва кўпаяди. Бозор иқтисодиёти шароитида шахсий мулк актсияларидан келадиган дивиденд , банк фоизлари, хусусий бизнес даромади каби янги манбаларга асосланади.\nСайт яратувчи - Oqila.uz\nCopyright © 2019 Javoblar.uz


Боди-камера 1 январдан ишлайди\n03.07.2019 22:24 0 1909\nЎзбекистон Республикаси Вазирлар Маҳкамасининг «Ички ишлар органлари ходимларини мобил видеокузатув воситалари билан таъминлаш бўйича қўшимча чора-тадбирлар тўғрисида»ги 556-сонли қарори қабул қилинди.\nМазкур қарор талабларига кўра йўл патруль хизмати инспекторларини боди-камералар билан таъминлаш ҳамда уларни ишга тушириш муддати 2020 йилнинг 1 январига қадар узайтирилди.\nҲукумат қарорида айтилишича, Мудофаа саноати давлат қўмитаси ва Ички ишлар вазирлиги раҳбарияти томонидан йўл қўйилган ортиқча сансалорлик ва бюрократизм боди-камералар билан ўз вақтида таъминланмаганига сабаб бўлган.\nШу сабабли Мудофаа саноати қўмитасининг ўринбосари Х.Б.Юсуповга ва Ички ишлар вазирининг ўринбосари Р.М.Эргашевга ҳайфсан эълон қилинган.\nАвто 24/12, 17:16\n2020 йил 1 январдан бодикамералар ишга тушади


Абдулла Арипов Қирғизистондаги саммитда иштирок этади - EFFECT.UZ\n. 17:01 | 17.08.2021\nАбдулла Арипов 19 ва 20 август кунлари Қирғизистонда бўлиб ўтадиган ЕАЭС саммитида иштирок этади. Бу ҳақида “Спутник” хабар бермоқда.\nВазирлар Маҳкамаси раҳбари Евросиё ҳукуматлараро кенгаши йиғилишида кузатувчи сифатида Ўзбекистон номидан иштирок этади. У Чўлпон-ота шаҳрида бўлиб ўтади.\nУчрашувда Ариповдан ташқари Россия, Беларус, Арманистон, Қозоғистон ва Қирғизистон бош вазирлари ҳамда Куба ҳам кузатувчи сифатида иштирок этади.\nУлар газ, нефть ва нефть маҳсулотларининг умумий бозорини, шунингдек, умумийроқ масалани – интеграцияни чуқурлаштиришни муҳокама қиладилар.\nTeglar:Cаммит, Абдулла Арипов, Қирғизистон\n"Барча боксчиларга имконият яратилиб берилади" - Бокс федерацияси терма жамоа аъзолари билан суҳбат уюштирди\nЎзбекистоннинг доимий аҳолиси 30 йилда қанчага ўсгани айтилди


Манбалар: Аварияга учраган президент куëви идорасида "суриштирув" бошланди\nОтабек Умаров ДХХ формасида - Инстаграм\nЎзбекистон президенти оиласига яқин манбанинг Озодликка айтишича, ўтган ҳафта Мирзиёевнинг кенжа куёви ишлаган Президент давлат хавфсизлик хизмати (ПДХХ)да "президент кўрсатмасига биноан" ички хизмат текшируви ва суриштирув бошланган.\nИшончли манба президентнинг кенжа куёви иштирокидаги ҳалокатли ЙТҲдан 15 кун ўтиб, Президент хавфсизлик хизмати (ПДХХ) идорасида суриштирув ва хизмат текшируви бошланганини айтди. Расман тасдиқланмаган маълумотларга кўра, "ҳозирда президент куëви билан автомобил ва мотоцикл пойгалари ташкил қилган спортчи йигитлар назоратга олинган". Спорт клубларидаги уюшган жиноятчилик бўйича маълумотлар йиғишда иштирок этганлигини айтган республика куч ишлатар идоралари вакилининг сўзларига кўра, "Умаров атрофида юрган бир неча спортчи Жиноят кодексининг 266- моддасида кўзда тутилган жиноятни (Транспорт хавфсизлиги қоидаларини бузиш) содир этишда гумонланмоқда.\nБир-биридан мустақил бу икки манбанинг иддао қилишича, ҳодисадан "ғазабга келган" президент суриштирув олиб бориш ҳақида шахсан топшириқ берган.\nМанбалар иддаосига кўра, президент ўз «тансоқчиси ва куëвининг» ҳодисагача бўлган охирги бир ой давомидаги бутун фаолиятига оид батафсил ҳисобот ҳозирлашни буюрган.\nУчинчи манба бу ҳисоботни тайëрлашда бевосита қатнашганлигини айтди. Унга кўра, «Умаров ўз машинасининг олди ва орқасига кўзни қамаштирувчи фаралар ўрнатиб, кечқурун катта тезликда ҳаракатланиб, бир ой мобайнида бир неча марта шаҳарда авария ситуацияси» яратган. Унинг сўзларига кўра, "Умаров бошқарган ва пировардида аварияга учраган мотоцикл соатига 180 км тезликда ҳаракатланган. Айни манба Умаров авария пайтида оëқлари билан бирга, бошидан ҳам жароҳат олганини иддао қилди.\nБиринчи оилага яқин ва ҳукуматдаги манбалари иддаосига кўра¸ президентнинг рафиқаси Зироат Ҳошимовага қариндош эканлиги айтиладиган «кенжа куëв билан боғлиқ ЙТҲ» ортидан давлат раҳбари ўз қариндошларига «сайлов олдидан тинч юриш ва босиқлик лозимлигини» уқтирган. Манбалардан бири «ЙТҲга оид хабарлар тагига қўйилган изоҳлар тўплами президентга олиб кирилгани»ни ҳам айтди. Изоҳларнинг кўпчилигида куëвнинг аварияга учрагани заҳарханда қилинган.\nОзодлик Ўзбекистон президенти давлат хавфсизлик хизмати (ПДХХ) раҳбари ўринбосари, 36 яшар Отабек Умаров жорий йилнинг 13 февраль куни пойтахтнинг Пушкин метроси яқинида йўл-транспорт ҳодисасига учрагани ва шифохонага ётқизилгани ҳақида хабар берган эди.\nЎзбекистон ҳукумати президент оиласи мансуби ва унинг давлат хавфсизлик хизмати юқори мартабали мулозимининг ЙТҲга учрагани ва ундан кейинги тақдири борасида расмий маълумот бермаяпти.\nЎзбекистондаги нашрлар ҳамда президент куёвининг хайрия ва спорт тадбирларини фаол ёритиб келадиган блогерлар эса, ҳодиса билан боғлиқ хабарлар борасида сукут сақламоқда.\nМанбалар воқеа юз берган Тошкент марказидаги кўчаларда ўрнатилган камера ва радар қурилмалари демонтаж қилинганини иддао қилган. Мирзиёевнинг 18 февраль куни Наманган вилоятига қилган сафари чоғида, одатда, эгаллаб турган лавозимига кўра, президентга ҳамроҳлик қиладиган Отабек Умаров кўринмади.\nОтабек Умаров ўзининг Инстаграм саҳифасига 13 февралдан буён пост қўймаган:\nБир-биридан мустақил манбаларнинг иддао қилишича, 13 февраль куни пойтахтнинг Пушкин метроси яқинида юз берган йўл-транспорт ҳодисаси ортидан Ўзбекистон президенти давлат хавфсизлик хизмати (ПДХХ) раҳбари ўринбосари, 36 яшар Отабек Умаров икки марта оëғидан амалиëт қилинган. Даволаш учун махсус тиббиëт учоғида 15 февраль куни чет элга олиб кетилгани айтилган Умаровга яқин манбалар унинг келаси 5 кун ичида Ўзбекистонга олиб келинишини айтди.\nЯна бир манба Умаровнинг оëққа туриш шанси фақат 20 фоиз экани ва катта эҳтимол билан анча вақт ногиронлик аравачасида қолишини иддао қилди.


Вазифалар тақсимоти » Учкудуқ туман ҳокимлиги расмий веб-сайти\nБош саҳифа / Меъёрий ҳуқуқий ҳужжатлар / Ҳоким қарорлари / Вазифалар тақсимоти\n9-09-2014, 17:21, admin\nТуман ҳокими, туман ҳокимининг ўринбосарлари, ҳокимлик бўлими бошлиқлари ва мудирлари ўртасидаги вазифалар тақсимотиниқайта тасдиқлаш тўғрисида\nЎзбекистон Республикаси Вазирлар Маҳкамасининг 2004 йил 5-январдаги «Давлат бошқаруви ҳудудий органлари тузилмасини такомиллаштириш тўғрисида»ги 2-сонли қарорига мувофиқ ҳокимлик бошқарув аппарати тузилмасидаги бўлган ўзгаришлардан келиб чиқиб, туман ҳокими, туман ҳокимининг ўринбосарлари, ҳокимлик бўлими бошлиқлари ва мудирлари ўртасидагианиқ вазифаларни белгилаб, ишлар самарадорлигини ошириш мақсадида\nҚА Р О Р Қ И Л А М А Н:\n1. Туман ҳокими ва туман ҳокимининг ўринбосарлари ўртасидаги вазифалар тақсимотининг янги тахрири 1-иловага мувофиқ, ҳокимлик бўлими бошлиқлари ва мудирлари ўртасидаги вазифалар тақсимотининг янги тахрири 2-иловага мувофиқтасдиқлансин.\n2. Туман ҳокимининг 2008 йил 2 октябрдаги «Ҳоким ва унинг ўринбосарлари ўртасидаги вазифалар тақсимоти тўғрисида»ги 266-К сонли қарори ўз кучини йўқотган деб хисоблансин.\n3. Мазкур қарорнинг бажарилишини назорат қилишни ўз зиммамда қолдираман.\nТуман ҳокиминиг 2012 йил 31 декабрдаги 421-сонли қарорига\nТуман ҳокими, туман ҳокимининг ўринбосарлари, ҳокимлик бўлими бошлиқлари ва мудирлари ўртасидаги вазифалар\nТ А К С И М О Т И\nФуқароларниқабул қилишни ташкил этади, уларнинг шикоятлари, аризалари ва таклифларини кўриб чиқади.\nТуман ҳокимининг биринчи ўринбосари ваўринбосарлари\nТуман ҳокимлигиқишлоқ хўжалик масалалари бўйича мутахассиси;\n2. Туман ҳокимининг капитал қурилиш, коммуникациялар, коммунал хўжалик ва ободонлаштириш масалалари буйича биринчи ўринбосари-Қаххоров Бобурбек Ғаффорович\nВаколати доирасидаги сохаларга оид масалалар бўйича туман корхоналари, ташкилотлари, бўлимлари ва бошқалар билан биргаликда иш олиб боради, Халқдепутатлари туман Кенгаши доимий комиссиялари билан ҳамкорликда ишлайди.\nТуманда капитал қурилиш, транспорт, сув хўжалиги тармоқлариниқурилиши, автойуллар бўйича минтақавий дастурларни ишлаб чиқади. Ҳудудда сув қувурларини қурилишини ривожлантириш дастурини, ҳамда уларни жойлаштириш схемасини ишлаб чиқади. Уй-жой, шу жумладан якка тартибда уй-жой қуриш, мактаб, касалхона ва бошқа ижтимоий маиший объектларни ўз вақтида фойдаланишга топшириш масалаларини назорат қилади. Таълим, соғлиқни сақлаш ва бошқа тармоқлардаги объектларнинг аҳволини тахлил қилади, таклифлар киритади.\nАҳолининг кундалик хаёти билан боғлик бўлган алоқа, почта хизмати, транспорт корхоналарининг аниқва бир маромда ишлашини таъминлашга эришади.\nЎзбекистон Республикаси Президенти Фармонлари, Ҳукумат ва мазкур сохага оид бошқа юқори органлар қарорларининг бажарилиши учун шахсан жавоб беради. Талофатлардан қутқариш ва бошқа кечиктириб бўлмайдиган ишларни амалга оширишга раҳбарликқилади. Техник бошқариш тизимлари, хабардор қилиш ва алоқа бошқарув нуқталарини ташкил этиш ҳамда доимий тайёр холатда бўлишини таъминлашда иштирок этади.\nҚуйидаги комиссияларга раҳбарликқилади:\nҚуйидаги туман корхона ваташкилотлари фаолиятини мувофиқлаштиради:\n3. Туман ҳокимининг ижтимоий-иктисодиёт\n(Иқтисодиёт, таьлим, соғлиқни сақлаш, маданият ва спорт)\nТуманни ижтимоий-иқтисодий ривожлантиришнинг қисқа муддатли ва истиқболини белгилаш, минтақавий концепциясини, йирик иктисодий-ижтимоий муаммоларни хал этиш, меҳнат ресурсларидан, ишлаб чиқариш қувватларидан унумли фойдаланиш, иқтисодий вазиятни соғломлаштириш мақсадли дастурини ишлаб чиқади. Бунда ички ва ташқи бозорнинг маркетинг тадқиқотлари механизмини ишлаб чиқишга эътибор беради, шунингдек, сохаларни рақобатбардош махсулотлар ишлаб чиқаришгақайта ихтисослаштириш йўлларини аниқлайди.\nУмумиқтисодий масалаларни хал этишда туман ҳокимининг тегишли сохалар бўйичаўринбосарлари билан ҳамкорлик қилади.\nҚуйидаги кенгаш ва комиссияларга раҳбарликқилади:\nЭпидемиягақарши кураш (ЧПК) фавқулодда комиссияси;\nТуман Давлатсолик инспекцияси;\nТИФ Миллий банк Учқудуқфилиали;\nХалқбанки Учқудуқ мини банки;\nТуман халқтаьлими муассасалари фаолиятини методик таъминлаш ва ташкил этиш бўлими;\nТуман Давлатсанитария эпидемиологияназорат маркази;\n4. Туман ҳокими ўринбосари,Хотин-қизлар қўмитаси раиси\nДуанова Бекзада Жадигеровна.\nЎз фаолиятини Ўзбекистон Республикаси Президентининг 3434-сонли Фармони ва Вазирлар Маҳкамасининг 2004 йил 29 июндаги 299-сонли қарори билан тасдиқланган Концепция асосида хотин-қизлар билан ишлаш масалаларини ташкил этиш, уларнинг ижтимоий-иқтисодий ва маданий ривожланиш масалаларини хал этишга кенг жалб қилиш, давлат ва бошқарувдаги иштирокини фаоллаштириш, оила, оналик ва болаликни ижтимоий мухофаза қилишга қаратади ва қуйидаги муҳим вазифаларни амалга оширишни мақсад қилиб қуяди:\nБозор иқтисодиётига ўтиш даврида оналар ва болаларнинг ижтимоий химояланишини янада яхшилаш, ногирон болалар ва аёлларнинг тиббий, ижтимоий ва меҳнат реабилитациясига эътиборни кучайтириш ҳамда уни туманнинг ҳар бир маҳалласи, қишлоги ва барча оилаларига кириб боришини таъминлаш, маьнавий-маьрифий тарбиявий ишларга раҳбарлик қилади;\nОналар ва болалар ўлими даражаси ва миқдорини камайтириш чора-тадбирларини белгилаш ва жойларда бу нохуш аҳволнинг олдини олишни таъминлашга эришиш;\nОилада хотин-қизларнинг шу жумладан боғча, мактаб ёшидаги қизларнинг саломатлигини мухофаза қилиш йўлларини такомиллаштириш;\nХотин-қизларнинг маьнавий аҳлоқий ва жисмоний камолотини таьминлаш;\nҲуқуқни мухофаза қилиш органлари ҳамда жамоат ташкилотлари билан ҳамкорликда хотин-қизларнинг ҳуқуқларини ҳимояқилиш;\nУмуминсоний ва миллий қадриятлар асосида оилаларнинг мустаҳкамлигини таъминлаш тизимини барпо этиш, қизларни оила қуришга, турмушга тайёрлаш;\nСоғлом экологик мухит яратиш замирида хотин-қизлар саломатлигини мустаҳкамлаш;\nТуманда ногирон болаларга ёрдам кўрсатувчи жамғармалар фаолиятини ривожлантириш бўйича ҳудудий дастурларни ишлаб чиқади. Инсонпарварлик ёрдамлари маблағларини тақсимлаш ишларини назорат қилади. Туман «Маҳалла» ҳайрия жамғармаси ва фуқароларнинг ўзини-ўзи бошқариш органлари ишини мувофиқлаштириб боради.\nЎзбекистон Республикаси Президентининг 2004 йил 25 майдаги ПФ-3434 сонли фармонининг ижросини таъминлаш бўйича доимий ишловчи комиссиялар ва «Камолот» ЁИҲ туман Кенгашининг фаолиятларини мувофиклаштиради.\nМулкчилик шаклидан қатъий назар хотин-қизлар меҳнатқилаётган барча корхона, ташкилот ва муассасалар, бўлимлар ҳамда идоралар фаолиятига барча масалалар бўйича тегишли тартибда умумий раҳбарлик қилади.\nЎзбекистон Республикаси Президентининг шу сохага тегишли Фармонлари, Ҳукумат, вилоят ҳамда туман ҳокими қарорларининг бажарилиши учун шахсан масъулдир.\n- Зулфия номидаги давлат мукофотига тавсия этиш комиссияси;\nТуман ҳокимлиги, хотин-қизлар қўмитаси бош мутахассиси;\nТуман «Нуроний» жамғармаси;\n«Камолот» ЁИҲ туман Кенгаши;\nТуман «Маҳалла» хайрия жамоат фонди;\nТуман овул фуқаролар йиғинлари,туман маҳалла фуқаролар йиғинлари;\n«Шимол гўзаллари»ўқув ишлаб чиқариш маркази;\n«Соғлом авлод учун» ҳайрия жамғармаси;\n«Қизил ярим ой» жамияти туман бўлими;\nТил ўргатиш маркази.\n5. Туман ҳокимлиги, ташкилий-назорат гуруҳи рахбари\nХудайбердиев Жўрабек Остонович.\nЎзбекистон Республикасининг кадрлар борасидаги давлат сиёсатидан келиб чиқиб туман ҳудудида маҳаллий давлат ҳокимияти, бошқарув органлари ва бошқа тегишли муассасаларда кадрларни танлаш, тарбиялаш, жой-жойига қуйишнинг ташкилий чораларини кўради.\nВакиллик органлари, депутатлар корпуси, ижроия ҳокимияти органларининг ўзаро фаолиятининг самарадорлигини оширишда ташкилий тадбирларни амалга оширади.\nРаҳбарлик лавозимларига кадрлар тайёрлаш ва жой-жойига қўйиш тизимини яратади ва мувофиқлаштиради, кадрлар захирасини шакллантиради, кадрларни босқичма-босқич мулжалланган лавозимга тайёрлаб боради.\nЎқитиш ва қайта ўқитиш, тажриба алмашиш ишларини ташкил этади, кадрлар ротацияси бўйича таклифлар киритади. Таълим муассасалари билан кадрлар бўйича алоқа ўрнатади, туман бўйича кадрлар тизими–маълумотлар базасини яратади.\nДепутатлар корпуси, Кенгаш қошидаги доимий вақтинчалик комиссиялар ишларини мувофиқлаштиради. Туман кенгаши сессияларини ўтказиш, сессия қарорлари ижросини назоратга олади.\nБарча сайловлар бўйича тегишли ташкилий ишларни амалга оширади.\nФаоллар йиғилишлари, тантанали тадбирларни ўтказишни туман ҳокими ўринбосарлари ва бўлимлар бошлиқлари билан ҳамкорликда амалга оширади.\nЎзбекистон Республикаси Президентининг Фармон ва фармойишлари, Вазирлар Маҳкамасининг, вилоят ҳокими ҳамда туман ҳокимининг қарор ва фармойишларини хўжалик бошқарув органлари, ташкилотлар, корхоналар ҳамда уларнинг мансабдор шахслари томонидан бажарилиши бўйича назоратини олиб боради.\nНазорат қилувчи органлар фаолиятини мувофиқлаштирувчи туман ҳудудий комиссияси фаолиятини ташкилий жихатдан таъминлайди, унинг мажлисларига хужжатлар тайёрлайди ва комиссия томонидан қабул қилинганқарорлар ижросини назорат қилади. Туманҳудудий комиссияси ишчи органи аъзолари билан биргаликда хўжалик юритувчи субъектлар молия-хўжалик фаолиятини ўрганиш бўйича ўтказилаётган текширишларни тартибга солиш юзасидан таклифлар киритади.\nТуман ҳокимлигига фуқаролардан келиб тушаётган ариза-шикоятларни ўрганиб чиқиб умумлаштиради ва масъуллар томонидан бажарилишини назорат қилади.\nТуман ҳокимининг топширигига асосан ташкилот, корхона, муассасаларда йўл қўйилган нуқсон ва камчиликларни тезкор бартараф этиш мақсадида назорат қилувчи органлар ходимлари, ташкилотлар, корхоналардан мутахассислар жалб этган холда ишчи комиссияси тузиш ҳамда текширишлар давомида аниқланган бузилишларни тезкорлик билан бартараф этиш ва уларнинг олдини олиш юзасидан зарур чоралар кўради.\nЎтказилган текширувлар натижаси бўйича ташкилот, корхона, муассасаларнинг мансабдор шахсларини интизомий жавобгарликка тортиш ёки эгаллаб турган лавозимига мувофиқ эмасликлари тўғрисида туман ҳокимига таклифлар киритади.\nЗарур холларда текширишлар чоғида аниқланган ва жиноий жавобгарликка олиб келадиган хатти-ҳарактлар тўғрисидаги хужжатларни туман ҳокими топшириғига асосан ҳуқуқни мухофаза қилиш органларига юборади.\n6. Туман ҳокими, ҳоким ўринбосарларининг зарур бўлган пайтларида иш жараёнида ўрин алмашинуви:\nТуман ҳокимининг капитал қурилиш, коммуникациялар, коммунал хўжалик ва ободонлаштириш масалалари буйича биринчи ўринбосари\nТуман ҳокимининг ижтимомй-иктисодиёт ва ривожлантириш масалалари бўйича ўринбосари\nТуман ҳокимлиги Ташкилий-назорат гуруҳи етакчи мутахассиси\nТуман ҳокиминиг 2012 йил\n31 декабрдаги 421-сонли қарорига\nҲокимликаппарати раҳбар ходимлари ўртасидаги вазифалар\nҲоким ёрдамчиси ўз фаолиятини туман ҳокими раҳбарлигида ва назоратида амалга оширади ҳамдаҳокимнинг кундалик ишларини ташкиллаштиради.\nҲокимликдаҳоким ўринбосарлари ва бўлим бошлиқлари томонидан ташкиллаштирилиб ўтказиладиган йиғилишлар ҳақида (ўтказиладиган йиғилишлар санаси, вақти ва ўтказиладиган жойи тўғрисида) ҳокимнинг кундаликномасига олдин ёзиб ҳокимни хабардор қилади ва йиғилишларда кўриб чиқиладиган масалалар юзасидан керакли хужжатларни бир кун олдин ҳокимга тақдим этади.\nТуман ҳокимиқабулига кирадиган кишиларни (раҳбарларни)ҳамда қабул қилишга ёзилган фуқаролар бўйича иш олиб боради ва бу борадаги ишларни мувофиқлаштиради.\nРасмий делегацияларнинг туман ҳокимлигига ташрифи билан боғлик тадбирларни ҳоким ўринбосарлари билан ҳамкорликда ташкил қилади.\nҲокимликда мавжуд автотранспортлар хизматидан фойдаланишни тартибга келтиради ва бу борадаги ишларни ташкил этади.\nДавлат ва жамоат ташкилотларида ҳокимлик аппарати вакили ваколатига эга бўлади.\nҲокимлик девони умумий бўлими мудири ҳокимликка келиб тушган қарорлар, фармойишлар ва бошқа хужжатларни рўйхатга олади ва уларни махсус папкаларда белгиланган тартибда сақланишини таьминлайди ва назоратини юритади.\nҲокимликка келиб тушган хужжатларни ҳоким ёрдамчиси орқалиҳокимга киритиб кейинҳоким муносабат белгисидан сўнг тегишли бажарувчига умумий бўлимга рўйхатга қўйгандан сўнг топширади ва ижросини таъминланганча назорат қилади.\nФуқаролардан тушган хат ва аризаларни доими равишда ўрганиб чиқиб, уларнинг натижалари бўйича туман ҳокимига маълумотлар киритади.\nЎз фаолиятида Вазирлар Маҳкамасининг 1999 йил 29 мартага 140-сонли қарори билан тасдиқланган иш юритиш Низомини асос қилиб иш олиб боради.\nҲокимликда ҳоким қарорлари ва фармойишлари ҳамда бошқа хужжатлар лойихаларини қонуний тайёрлашни таьминлайди ҳамда беркитилган комиссиялар йиғилишлари баёнларининг сифатли ва қонуний расмийлаштирилишини амалга оширади.\nҲокимликда «Одам савдосига қарши курашиш» комиссияси фаолиятларини ташкилий жихатдан таъминлайди, унинг мажлисларига хужжатлар тайёрлайди ва комиссия томонидан қабул қилинган қарорлар ижросини назорат қилади.\nЎз фаолиятида Ўзбекистон Республикаси қонунларини, ҳокимлик ҳуқуқшуноси Низомини асос қилиб иш олиб боради.\nҚишлоқ хўжалиги бўйича мутахассиси\nТуман ҳокимлиги қишлоқ хўжалик масалалари бўйича мутахассиси ўз фаолиятини туман ҳокими раҳбарлигида амалга оширади.\nҚишлоқ хўжалиги масалаларига оид қарор ва фармойишларни тайёрлайди ва уларнинг ижро этилишини назорат қилади. Қишлоқ хўжалигида амалга оширилиши лозим бўлган иқтисодий ислохотларни бажарилиши бўйича мониторинг юритади.\nШиркат ва фермер хўжаликларида қишлоқ хўжалик сохаси бўйича олиб борилаётган ишлар юзасидан ҳокимга маълумотлар тайёрлаб киритади.\nҚишлоқ хўжалигига оид, туман ҳокимлигига келиб тушган хужжатлар ижросини ўз вақтида кечиктирмасдан қонуний тартибда бажарилишини таъминлайди ва ижро этилишини назорат қилиб боради.\nХўжаликларда олиб борилаётган мавсумий ишлар бўйича маълумотлар йиғиб, уларни умумлаштириб туман ҳокимига киритади.


China shashlik ресторанлар тармоғи: янги шаклнинг янгича таъми\n16:04 / 25.08.2016 14206\nЯнги ғояларнинг туғилиши ўз эгасига маълум бир фойда келтирса, шу билан бирга жамият тараққиётига ҳам ўз ўрнида ҳисса қўшади. Жаҳондаги кўзга кўринган бизнесмен ва тадбиркорларнинг маслаҳати ва ёки фикрларига қулоқ тутилса, уларнинг аксариятида ғоя энг қиммат маҳсулот эканлигига амин бўлинади.\nТошкент шаҳрида China shashlik ресторан тармоқларининг пайдо бўлганига кўп бўлмади. Бошида Тошкент шаҳрининг “Ганга” мавзесида унинг шохобчаси иш бошлади. Аммо у ердаги мижозларнинг кўплигини кўриб, ушбу ресторанни ташкил этиш ғояси ўз ўрнида амалга оширилганига гувоҳ бўлиш мумкин. Хўш, нега? Пойтахтимизда кафе ва ресторанлар сони кўп, аммо мижоз айнан China shashlik’ни танлаб келмоқда. Бунга сабаб нимада?\nЁш тадбиркор Маҳмудов Нодирнинг ғояси асосида Ўзбекистонда илк бор China shashlik ресторанлар тармоғига асос солинди. Ушбу ресторан томонидан тайёрланадиган ва мижозга таклиф этиладиган таом ва егуликлар Хитой миллий таомчилиги анъаналарига асосланади. Номи билан айтиб берилаётгандек, бу ердаги шашликлар хали учратилмаган маза ва таъмга, шу билан бирга, нархга эга.\nБир жиҳати ҳайратланарли. Барчамизга маълумки, сифатли маҳсулот ҳар доим қиммат бўлади. Худди шундай кафе ва ресторан тармоқларидаги хизмат кўрсатишнинг сифатлиги ва таклиф қилинадиган таомнинг мазалиги унинг қийматига таъсир ўтказади, нархини юқори қилади. Аммо China shashlik ресторанлари тармоғидаги шашлик маҳсулотлари ўта мазали, юқори малака асосида тайёрланган ва шу билан бирга ўта чўнтакбоп ҳам. Бундай мутносибликка ғоя муаллифи эришган.\n“Келажакдаги режаларимиздан бири China shashlik ресторанлар тармоғини кенгайтириш. Айни кунларда пойтахтимиздаги бир қатор супермаркет ва гипермаркетларда ушбу ресторан шохобчаларини ишга туширишни мўлжаллаганмиз. Буларнинг бари мижозлар талаби ва таклифидан келиб чиқиб амалга оширилмоқда”, - деди China shashlik ресторанлар тармоғи асосичиси Маҳмудов Нодир.\nХалиқимизда тиллага тенг бир гап бор. “Минг бор эшитгандан кўра, бир бор кўрган афзал”, деган. Бу ернинг шашликларидан истеъмол қилган ҳар бир мижоз, албатта, яна шу ерни танлайди.\nМанзил: "Ганга" мавзеси\nТел: (93) 377-44-77\nThe Pos билан бизнесингизни янги босқичга олиб чиқинг!\nНима учун тайёр бизнес сотилади, у харид қилишга арзийдими?\nЎзбекистонда илк бор: «Онг остидаги бойлик ва камбағаллик» мавзусида маърузалар


Нурмат Отабеков: Ҳозиргача Covid-19 билан касалланишдан тўлиқ сақлайдиган ва уни даволаб юборадиган дори воситаси яратилмаган – КУН УЗ\nГлавная / Жамият / Нурмат Отабеков: Ҳозиргача Covid-19 билан касалланишдан тўлиқ сақлайдиган ва уни даволаб юборадиган дори воситаси яратилмаган\nanvarj63 4 weeks ago\tЖамият Comments Off on Нурмат Отабеков: Ҳозиргача Covid-19 билан касалланишдан тўлиқ сақлайдиган ва уни даволаб юборадиган дори воситаси яратилмаган 16 Показы\nМахсус брифинг чоғида бош давлат санитария инспектори Нурмат Отабеков Covid-19’дан уй шароитида даволаниш учун тавсия этилган препаратлар ҳақида маълумот берганди. Бу маълумотлар кўплаб муҳокамаларга сабаб бўлди.\n«Коронавирусдан уйда даволаниш ҳам бевосита ҳудудий поликлиникалар кузатуви остида, шифокорлар назорати остида амалга оширилади. Зинҳор бирор-бир даволаш чорасини тиббиёт ходимларининг маслаҳатисиз қилиш керак эмас.\nСизнинг энг асосий вазифангиз – иммунитетингизни барқарор ушлаб туриш учун имкониятларни ишга солиш», деганди эпидемиолог АОКАда бўлиб ўтган брифингда.\nБош давлат санитария инспекторининг бу сўзлари ижтимоий тармоқларда муҳокамаларга сабаб бўлди ва уларнинг аксариятида мазкур дориларнинг профилактика мақсадида қўлланмаслиги билдирилди.\nХусусан, шифокор Азизбек Болтаев ўз саҳифаларида қуйидаги фикрларни ёзиб қолдирган:\n«Бош давлат санитария инспектори, профессор Нурмат Отабеков эргоферонни профилактика мақсадида қабул қилишга қарши чиқди. Бу учун раҳмат! Лекин бу гап билан чекланмасдан у киши азитромицин, плаквенил ва бир қатор вирусга қарши дориларни профилактика мақсадида шифокор тавсиясига асосан ичиш мумкин, деб хато фикр бериб ўтдилар. Гап шундаки, Отабеков ўз нутқи давомида тилга олган Covid-19 бўйича миллий даво қўлланмасида бирор-бир дорини профилактик мақсадда ичиш тавсия этилмаган, деб аниқ ёзиб қўйилган.\nБундай тавсияларни ОАВ орқали айтганда жуда эҳтиёт бўлиш керак. Чунки ҳалқимизнинг дорихонага югуриб керак-керакмас дориларни харид қилиб ичишга мойиллиги бор».\nKun.uz мухбири вазиятга ойдинлик киритиш учун Нурмат Отабеков билан боғланди.\n«Албатта мен бундай мазмундаги фикрларга қўшиламан. Брифинг пайтида дориларнинг номларини айтиш, истасак-истамасак ушбу дориларни тарғиб қилишга ўхшаб кетади. Мен эпидемиологман, даволовчи шифокор эмасман. Шунинг учун хам шифокорлар тавсиясига асосан деган фикрни қайта-қайта айтдим.\nЗинҳор бирорта дори воситасини тарғиб қилиш ниятида бўлмаганман. Аксинча, айнан шу каби брифинглар пайтида даволаш соҳасида фаолият юритаётган мутахассисларнинг фикрларини эътироф этдим, холос.\nМиллий қўлланмада профилактика мақсадида дори воситаларини қабул қилиб юриш тавсия этилмаганидан хабардорман. Умуман олганда, ҳозирги кунгача Covid-19 билан касалланишдан тўлиқ сақлайдиган ва уни тўлиқ даволаб юборадиган дори воситасининг яратилмаганлигини албатта яхши биламан.\nШундай экан, ҳар ким ўзини мазкур касалликни юқтириб олишдан доимо эҳтиёт қилиши керак. Қандай қилиб, касалликдан сақланиш мумкинлиги ҳақида эса ҳаммамиз яхши биламиз», деди эпидемиолог ўз изоҳида.\nЭслатиб ўтамиз, беморларни уйда даволашга ўтилишидан олдин ССВ штаби аъзоси Ҳабибулла Оқилов Covid-19’дан даволашда антибактериал препаратлардан азитромицин, вирусга қарши лопинавир/ритонавир, гидроксихлорохин ва «Авиган» (фавипиравир), қон суюлтириш учун гепарин, «Клексан» каби дорилар кўпроқ ишлатилаётганини айтган эди.\n«Оксигенотерапия (кислород билан даволаш) хам яхши самара кўрсатяпти. Оғир турларда симптоматик даво ўтказилади, яъни сунъий нафас олиш аппаратига уланади», деганди Оқилов.\nПред. ХТВ ўқитувчиларни ўқувчиларнинг натижасига қараб рағбатлантириш механизмини ишлаб чиқмоқда\nСледующая Антибиотиклар вирусларни ўлдирмаслигини унутмаслик керак — профессор Гулнора Ибодова билан суҳбат


Тожикистон мустақиллик байрамини нишонлашда ўзбекистонлик меҳмонлар қатнашди\n14:20 / 12.09.2017\nТурсунзода шаҳрида Тожикистон Мустақиллик кунига бағишланган тантанали тадбирларда Сурхондарё вилояти ҳокими ўринбосари Рўзимурод Чориев бошчилигидаги делегация ҳам иштирок этди. Бу ҳақда News.tj хабар бермоқда.\nМеҳмонлар шаҳарнинг иқтисодий ва маданий ютуқлари билан танишишди, сўнгги йилларда қурилган объектларга юқори баҳо беришган.\nТурсунзода раиси Сужоуддин Саломзоданинг ўз нутқида таъкидлашича, сўнгги ярим йил давомида маҳаллий тадбиркорлар ташаббуси билан қиймати 48 млн сомонийдан ортиқ бўлган халқ хўжалиги объектлари қурилди, юзлаб кишилар иш ўринлари билан таъминланди.\nЎзбекистонлик меҳмонлар, жумладан, Сариосиё тумани ҳокими, Сурхондарё вилоятининг мансабдор шахслари, тадбиркорлар концерт дастурини томоша қилишди ҳамда Ҳиссор қўрғонига ташриф буюришди.\nЎзбекистонлик меҳмонларнинг Тожикистонга келиши жавоб ташрифи бўлди. Бир ҳафта аввал Турсунзода ижро ҳокимияти вакиллари Термизда Ўзбекистон мустақиллигига бағишланган тадбирларда иштирок этишганди.


ИнтерФУТБОЛ :: Кейн «Тоттенхэм»нинг АПЛ давридаги тўпурарига айланди\nКейн «Тоттенхэм»нинг АПЛ давридаги тўпурарига айланди\nЛондоннинг “Тоттенхэм” клуби ҳужумчиси Харри Кейн отметился “Эвертон”га қарши учрашув (4:0) да дубль муаллифига айланди.\n24 ёшли форвард мазкур дубли билан “Тоттенхэм” таркибида АПЛдаги 97-ва 98-голларини урди. Кейн бу борада Тедди Шерингемни ортда қолдириб, Лондон клубининг АПЛ тарихидаги (1992 йилдан бери) ягона тўпурарига айланиб олди.\nКейннинг ҳисобида жами 191 та ўйинда 127 та гол бор. Шунингдек, Кейн “шпорлар” таркибида тўп сурган футболчилар орасида 9-ўринга кўтарилиб, Алан Гилзин (8-ўрин) дан 6 кам гол урди. Ушбу рўйхатда Жимми Гривз пешқадам. 379 ўйин 266 та гол.\nБундан ташқари, Кейн АПЛнинг жорий мавсумида 20 та гол урган илк футболчига айланди. Кейн бу ишни Муҳаммад Салоҳ (“Ливерпуль”, 17 гол), Раҳим Стерлинг ва Серхио Агуэро (иккиси – “Манчестер Сити”, 14 ва 13 гол) лардан олдинроқ бажарди.\n02:16 Суперлига-2018: 30-тур рамзий жамоаси (0)


Президент танишган тажриба: Дастлабки босқичда 395 та, кейинчалик 6 мингдан ортиқ камералар уланади - Zamin.uz\nПрезидент танишган тажриба: Дастлабки босқичда 395 та, кейинчалик 6 мингдан ортиқ камералар уланади\nДавлат раҳбари ташриф доирасида Наманган шаҳридаги “Орзу” маҳалла фуқаролар йиғинида бўлди ва “Обод ва хавфсиз маҳалла” концепцияси асосида амалга оширилган ишлар билан танишди.\n· 2013 йилда ташкил топган мазкур маҳаллада намунавий лойиҳалар асосидаги 830 та ҳамда якка тартибдаги 1 минг 682 та уй мавжуд. Бу ерда 12 500 аҳоли яшайди.\nНаманган шаҳри Ички ишлар бошқармаси ахборот-коммуникация таъминоти гуруҳи катта инспектори, катта лейтенант Икром Убайдуллаев бизни “ақлли шаҳар” дастури билан таништирди:\n– Мазкур дастур Наманган шаҳрининг онлайн режимда ишлайдиган бош харитаси ҳисобланади. У “ақлли шаҳар” ва сунъий онг модели асосида яратилган. Наманган шаҳридаги жамики йўналишлар бўйича қандай маълумот бўлса, барчаси мазкур дастурга интеграция қилинган.\nДастурга шаҳардаги 395та кузатув камераси онлайн режимда уланган. Ҳозирда шаҳар бўйича 6 мингта камера ўрнатилган бўлиб, улар ҳам босқичма-босқич дастурга уланади. Дастур дастлаб шаҳар ички ишлар бошқармаси доирасида ахборот тизими сифатида фойдаланилган. Аммо ҳозирда унинг қамрови анча кенгайган бўлиб, барча соҳалар – қурилиш, тиббиёт, иқтисодиёт, қишлоқ хўжалиги, меҳнат бозори, таълим, хизмат кўрсатиш, барча-барчаси уланган.\nТажриба сифатида ишга туширилган бу тизим кейинчалик барча соҳалардаги электрон базаларга уланади. Натижада шаҳардаги ижтимоий-иқтисодий кўрсаткичларни онлайн кузатиш, вазиятни холис баҳолаш, муаммоларни назоратга олиш ва керакли чора-тадбирлар кўриш мумкин бўлади. Бу эса аҳолининг осойишталиги ва хавфсизлигини таъминлашда муҳим самара беради, – дея тушунтириш берди И. Убайдуллаев.\nДавлат раҳбари бу маҳалла тажрибаси билан танишиш чоғида:\n- Вилоятдаги секторлар раҳбарлари энди жиноятчиликка қарши курашда натижа бўйича жавоб беради. Жиноят қанча камайди, қайси адашганни тўғри йўлга қайтарди деган саволларга жавоб топиш учун мана шу тизимга ўтаяпмиз. Ҳам иқтисодиётни, ҳам жиноятчиликни, ҳам тинчликни, ҳам адолатни жойига қўйсак, халқимиз учун муносиб шароит яратган бўламиз, - деди.\nДемография. Хаританинг энг асосий йўналиши демографик кўрсаткичларни ҳисоблаб боришдир. Шаҳарда туғилганлар, вафот этганлар, янги рўйхатдан ўтган оилалар, ажрим қайд этилган оилалар – барчаси дастурда қайд этилади;\nКамбағаллик кўрсаткичлари. Камбағалликдан чиқариш белгиланган оилалар рўйхати киритилган бўлиб, уларнинг ёши, нима билан бандлиги, даромад даражаси ҳақидаги маълумотлар жамланган;\nИжтимоий ҳимоя. Дастурнинг эътиборга молик жиҳатларидан бири шуки, якка-ёлғиз яшайдиган, ижтимоий ҳимояга муҳтож аҳоли қатлами алоҳида назоратга олинган. Уларнинг қўлларига махсус билакузук берилган бўлиб, фуқаро оғир ҳолатга тушиб қолса, билакузук дастурда SOS-чақириғини беради. Бу чақириқ ўша фуқаро қарайдиган маҳалла раиси, участка нозири, патронаж хизмати ходимига зудлик билан етиб боради ва фуқарога керакли ёрдам кўрсатилади;\nТранспорт ҳаракати. Дастурда шаҳарга қанча тарнспорт кириб-чиқаётгани, кунлик йўл қоидаларини бузиш ҳолатлари, йўл-транспорт ҳодисалари қайд этиб борилади;\nМеҳнат муносабатлари. Шаҳарда қайси тармоқда вакант ўрни пайдо бўлгани билан бирга, ишсиз аҳоли сони, ҳар бир иш излаётган фуқаронинг ёши, малакаси билан боғлиқ маълумотлар ҳам кўрсатилади. Бу билан бўш иш ўринларини ишчи кучи билан таъминлаш, ишсизликни қисқартиришга эришилади;\nТаълим. Шаҳардаги барча таълим муассасаларига ўрнатилган кузатув камералари дастурга уланган бўлиб, улар дарс жараёни, ўқувчиларнинг давоматини назорат қилади. Камерадаги face-control тизими ўқувчиларнинг иситмаси бор-йўқлигини ҳам текшириб, маълумотларни қайд этиб боради;\nМаҳаллий бюджет тақсимоти. Дастур маҳаллий бюджет кирим-чиқимлари ҳақида ҳам маълумот беради. Бюджетга келаётган кунли тушумлар, қилнаётган харжатлар ва улурнинг манбалари ҳақидаги кунлик ахборот кўринади;\nИқтисодиёт. Наманган шаҳридаги йирик корхонадан тортиб, якка тартибдаги тадбиркорларгача дастур рўйхатига киритилган. Амалга оширилаётган маҳаллий лойиҳалар, уларга сарфланган инвестиция маблағлари, қанча иш зўрни яратилаётгани, экспорт-импорт ҳисобини юритиш ҳам дастурнинг функцияларидан биридир.\nДастур маҳаллий раҳбарларнинг иш тақсимотини ҳам юритади. Шаҳар ҳокими, маҳаллий орган раҳбарлари, сектор раҳбарлари, маҳалла раисларнинг ўз ҳудуди ва вазифаларидан келиб чиққан ҳолда бугун қайси ҳудуд билан шуғулланиши кераклиги, қайси муаммоларни кун тартибига киритиш кераклигини кўрсатиб беради. Муаммо мавжуд бўлган ҳудудлар қизил рангда харитада намоён бўлади, муаммо ҳал қилинмагунча, ранг ўзгармайди.\nДастурнинг қулайлиги шундаки, ундаги маълумотлар базаси онлайн вақт режимида янгиланиб туради.\nМазкур дастур ҳозирда Наманган шаҳрининг “Орзу” маҳалласи доирасида тўлиқ ишга туширилган. Келгусида унинг қамрови кенгайтириб борилаверади.\n6-06-2020, 18:10, Жамият\nМИБ фаолиятидан: эҳтиёжманд оиланинг табиий газдан бўлган қарздорлигига ҳомий кўмак бўлди\n29-10-2019, 19:33, Жамият\nНаманган шаҳрида 8 та арзон кўп қаватли уй эгаларига топширилди\n1-12-2017, 13:37, Жамият\nШавкат Мирзиёев пойтахтимизнинг Юнусобод туманига ташриф буюрди\n15-07-2017, 15:28, Жамият\nМирзиёев: Хонадонларни тақсимлашда адолат тамойилларига қатъий амал қилиш лозим\n9-07-2017, 08:32, Жамият